Omnibus presentes, etc.; coram Petro Picardo, clerico, notario curie Senon. jurato ad hoc audiendum quod sequitur... Constituti Johannes de Courgenayo, armiger, ex una parte, Richardus dictus Normannus, (et 44 autres tant hommes que femmes) ex altera, recognoverunt quod convenciones inter ipsos intervenerant tales, videlicet, quod dicti homines in utroque sexu existentes, et eorum heredes de corporibus eorum procreati, qui extra advoeriam extiterint, seu fuerint maritati, quamdiu manebunt in dicta villa de Courgenayo, seu moram fecerint in eadem, dicti armigeri et ejus heredum homines justiciales, abbonnati remanebunt, et quolibet anno quamdiu moram fecerint in dicta villa reddent et solvent nomine dicti abonamenti dicto armigero, vel ejus heredibus, in festo Beati-Remigii, domo dicti armigeri de Courgenayo, videlicet dictus Richardus Normann us et quilibet heres ipsius Richardi extra advoeriam existens, duos solidos tur., (et ainsi des autres qui paient 12 et 18 deniers.....) Hoc salvo predictis hominibus, mulieribus et eorum heredibus quod quotienscunque ipsi voluerint dictam villam de Courgenayo relinquere et in aliam villam manere, ipsi a solutione dicti abonamenti quiti et liberi remanebunt, nec dictus armiger, vel ejus heredes, ab eisdem aliquid petere poterunt racione abonamenti predicti. Et fuit ita actum in dictis conventionibus inter dictas partes, quod si dicti homines et eorum heredes in solucione dicti abonamenti defecerint, ut dictum est facienda, quod dictus armiger et ejus heredes ab eisdem hominibus et eorumdem heredibus a quolibet ipsorum levare poterunt, si levare voluerint, quinque sol. tur. de emenda. Et per dictas convenciones dictus armiger, et ejus heredes, predictos homines et eorum heredes antedictos quamdiu manebunt in dicta villa de Courgenayo ad sumptus suos proprios tenebuntur garentire et defendere erga omnes; omniaque dampna et deperdita eisdem hominibus et eorum heredibus restituere que ipsos occasione dicte garentie contigerit sustinere. Prefatus, vero, armiger, pro se et ejus heredibus prefatos homines et eorum heredes abonnatos quitavit de tallia, manumortua et forismaritagio; et has omnes convenciones et singulas, prout superius sunt expresse, promiserunt dicte partes per fidem suam in manu dicti mandati nostri prestitam observare et eis contra venire, etc. Datum, anno Domini Mº CCº septuagesimo-primo, mense septembri.